Irina Levitina

Irina Levitina (; dzimusi , Ļeņingrada, Krievijas PFSR) ir Krievijā dzimusi ASV starptautiskā sieviešu lielmeistare šahā (WGM, 1976). Pretendente uz Pasaules sieviešu šaha čempiones nosaukumu (1984). Pieckārtēja Pasaules čempione bridžā.

 Šahistes karjera 
1973. gadā Irina Levitina dalīja 2.-5. vietu starpzonu turnīrā Menorkā (Spānija).1973 Menorca Interzonal Tournament  1974. gadā uzvarēja Valentīnu Kozlovsku pretendentu pusfināla mačā Kislovodskā ar 6,5 : 5,5, bet 1975. gadā Maskavā zaudēja tikai papildus partijās pretendentu finālu Nanai Aleksandrijai ar 8 : 9. 1977. gadā Dortmundē Levitina zaudēja pretendentu ceturdaļfināla maču Allai Kušnirai ar 3 : 6.1977-78 Candidates Matches

Nākamajā Pasaules čempiones nosaukuma izcīņas ciklā Levitinai neizdodas piedalīties. Lai gan viņas brālis bija legāli emigrējis uz Izraēlu, tomēr starpzonu turnīrs 1979. gadā notika tālajā Buenosairesā, un padomju varas iestādes nedeva Levitinai izbraukšanas vīzu. Toties 1982.-1984. gadu cikls bija veiksmīgākais Irinas Levitinas karjerā. 1982. gadā viņa izcīnīja 2. vietu Tbilisi starpzonu turnīrā. Pēc tam 1983. gadā Ļvivā Levitina uzvarēja certdaļfināla mačā Pasaules eksčempioni Nonu Gaprindašvili ar 6 : 4 un pusfinālā Dubnā Nanu Aleksandriju ar 7,5 : 6,5. 1984. gadā pretendentu fināla mačā Sočos Levitina pārspēja Lidiju Semjonovu ar 7 : 5 un ieguva tiesības uz cīnīties par Pasaules čempiones šahā titulu ar Maiju Čiburdanidzi.1983-84 Candidates Matches Šis mačs notika Volgogradā, ilgu laiku cīņā bija līdzīga, bet pēc 8. partijas Levitina pat izvirzījās vadībā. Taču finišā lieliski spēlēja Čiburdanidze, kas pēdējās 5 partijās ieguva 4,5 punktus, un svinēja uzvaru visā mačā ar 5,5 : 8,5.1984 Chiburdanidze - Levitina Title Match

Vēlākajos gados Levitinai vairs neizdevās atkārtot šo panākumu. 1986. gadā viņa ieņēma 7. vietu pretendentu turnīrā Malmē (uzvarēja Jeļena Ahmilovska).1986 Malmo Candidates Tournament 1987. gadā Levitina dalīja 2.-4. vietu starpzonu turnīrā1987 Smederevska Palanka Interzonal Tournament un 3.-4. vietu pretendentu turnīrā Ckaltubo (Gruzija).1988 Chaltubo Candidates Tournament 1991. gadā viņa dalīja 3.-4. vietu starpzonu turnīrā, bet gadu vēlāk palika 6. vietā pretendentu turnīrā Šanhajā.1992 Shanghai Candidates Tournament

Irina Levitina ir četras reizes uzvarējusi PSRS sieviešu šaha čempionātā (1971, 1978, 1979, 1981). PSRS izlases sastāvā viņa ir trīs reizes uzvarējusi Pasaules šaha olimpiādēs (1972, 1974, 1984). Par FIDE sieviešu starptautisko meistari (WIM) viņa kļuva 1972. gadā, bet 1976. gadā Levitinai kā vienai no pirmajām tika piešķirts starptautiskās lielmeistares (WGM) tituls. 1986. gadā tika apbalvota ar PSRS Nopelniem bagātā sporta meistares nosaukumu.

1990. gadu sākumā Irina Levitina pārcēlās uz dzīvi ASV. Šeit viņa trīs gadus pēc kārtas (1991-1993) kļuva par ASV sieviešu šaha čempionāta uzvarētāju.

 Bridža spēlētāja 
Tomēr ASV Levitina vairāk ir pazīstama kā viena no labākajām bridža spēlētājām. Ar šo spēli Levitina sāka aizrauties 1970. gados, kad tā vēl nebija oficiāli atzīta PSRS. 1986. gadā Levitina kā pirmā padomju bridža spēlētāja ieguva prestižo "Alpvatera balvu" labākajai gada spēlētājai.Alan Truscott's column, The New York Times Vēlākajos gados Levitina ir ieguvusi piecus Pasaules čempiones un vairākus nacionālos titulus.

 Atsauces 

 Ārējās saites 
  šahista profils vietnē fide.com
  šahista profils vietnē chessgames.com
  šahista profils vietnē 365chess.com
  šahista profils vietnē chesstempo.com
  šahista profils vietnē olimpbase.org (Pasaules šaha olimpiādes)
  šahista profils vietnē olimpbase.org (PSRS komandu čempionāti)
  šahista profils vietnē olimpbase.org (PSRS komandu kausi)

Kategorija:1954. gadā dzimušie
Kategorija:ASV šahisti
Kategorija:PSRS šahisti
Kategorija:Ļeņingradā dzimušie
Kategorija:PSRS Nopelniem bagātie sporta meistari